
Kako bi ga se pridobilo, može li se ***[zekat](https://pitajucene.com/search/zekat/questions/ "Pretraži pitanja o zekatu")*** dati muslimanu koji nije mnogo privržen vjeri, a nije ni ugledan u svom mjestu?


* 
* 
* 
* 
* 
* 
* 

 
Kako bi ga se pridobilo, može li se zekat dati muslimanu koji nije mnogo privržen vjeri, a nije ni ugledan u svom mjestu?

Ovo je pitanje predmet razilaženja islamskih učenjaka. Prema mom prosuđivanju, nema smetnje u tome da se ***[zekat](https://pitajucene.com/search/zekat/questions/ "Pretraži pitanja o zekatu")*** dā muslimanu radi jačanja njegova vjerovanja, pa makar i ne bio mnogo ugledan među svojim sunarodnjacima. Kažem ovako, na temelju vanjskog značenja ajeta: “Zekat pripada samo siromasima i nevoljnicima, i onima koji ga skupljaju, i onima čija srca treba pridobiti…” (et-Tevba, 60).


Ako je siromahu dozvoljeno dati zekat zarad toga da se udovolji njegovim životnim potrebama, preče je i objektivnije kazati da ga je dozvoljeno dati onom muslimanu koga se treba pridobiti za privrženost vjeri: jačanje vjerovanja i privrženosti vjeri kudikamo važnije je od udovoljavanja potrebama tijela.


Šejh ***[Muhammed b. Usejmin](https://pitajucene.com/search/Muhammed+b.+Usejmin/answers/ "Pretraži odgovore od Muhammed b. Usejmin")***


